توتوشور اسكي مزارلارين آدسيز باش داشي كيمي گلن گونلر، عاغليمدا . آنلام ايتير شيشه بينالارين اؤرتولو پنجره لري آرخاسيندا و تپه لي كندلرين يانار ياماجلاريندا ساخسي كوزه لرين عؤمرو بوشونا اؤتور . نه قويو نه ده كي سو . سؤنور بو يوللارين يالنيز اولدوزودا و قيرميزي دنيزين دالغالاري سوسور . كيمه سؤيكنه جك بو كولك لر ، ايندي كي ايتيريلميش توفنگ لرين ته تيك لري چكيلمييه جك بير داها و آتيلميش سئوگي ، يوللار آيريجيندا بؤلونه جك  . توتوشور اسكي مزارلارين آدليم مئييت لرينين هايي باشيمدا و دولور هاوالاري يالين آياقلاريما . قاچيممي اؤزومدن يوخسا پلاژلارين سئوينج كؤپويو پوسكوره جك صاباحينا ، دايانيممي .